
Innhold i dette nyhetsbrevet er:

· Fremdrift
· Opplæringsplaner
· Tilgang og driftsstart
· Ofte Stilte Spørsmål

Fremdrift
Leveranse 1 - Logistikk

Sesams delleveranse 1 er nå inne i godkjenningsprøve (akseptansetest), og vi forventer å avslutte denne testfasen i løpet av oktober.

I uke 43 planlegger vi å gi en begrenset Sesam-tilgang for alle brukere. Dette erstatter da driftstesten, omtalt i Sesam-nytt nr 4. Les mer om tilgang i seksjonen ”Tilgang og driftsstart”. 
Opplæring av ”superbrukere” på mottakene legges så tett opp mot driftsstart som mulig, tentativt første halvdel av november. Dette er noe senere enn antydet i Sesam-nytt nr. 4.
Første dag med ordinær drift planlegges til mandag 27. november. 

Leveranse 2 – Økonomi

Detaljert løsningsdesign for leveranse 2 er nå tilnærmet ferdig, og prosjektet i oppstart av selve utviklingsarbeidet. UDIs godkjenning av løsningen er planlagt gjennomført i februar 2007.
Vi ser for oss at mottakenes opplæring for leveranse 2 bør gjennomføres i begynnelsen av mars 2007, med driftsstart i siste halvdel av mars.

Opplæringsplaner
Sesam-koordinatorer på hvert enkelt UDI regionkontor har ansvar for å gjennomføre den nødvendige opplæring for mottaksansatte. Det forutsettes i forkant av opplæringen at alle brukere gjennom begrenset brukertilgang har gjort seg kjent med funksjoner som beleggslister og personkort, slik at opplæringen i delleveranse 1 kan fokusere på Sesams oppgaveflyt.   

Invitasjon til opplæringssamlinger/kursdag sendes fra UDI til mottakenes driftsoperatører. UDIs forventning er at driftsoperatør sender minst 2 personer fra hvert mottak, og at disse personene får et ansvar for å lære opp øvrige ansatte ved eget mottak.

Tilgang og driftsstart
Noen viktige forutsetninger for å starte fullskala-drift av Sesam er: 

1. Sesam må ha en tilstrekkelig løsningskvalitet

2. Alle brukersteder må ha verifisert teknisk tilgang

3. Nødvendig kvalitetssikring av persondata må være gjennomført

4. Tilstrekkelig opplæring må være gjennomført

5. Nødvendig brukerdokumentasjon og rutinetilpasninger må være utarbeidet
6. Alle flyttinger er registrert inn hos UDI i på oppstartsdato   

For å adressere punkt 2 og 3 i denne lista, ønsker UDI å åpne for begrenset tilgang til Sesam via https://sesam.udi.no i uke 43.
Brukernavn og førstegangspassord sendes i forkant av dette ut via UDIs regionkontorer. UDI har i denne sammenheng utarbeidet en ny taushetserklæring for ansatte i mottak med tilhørende rutinebeskrivelse. Denne taushetserklæringen skal være signert før førstegangs pålogging. Veiledning for kvalitetssikring av persondata vil også utarbeides, og distribueres til mottakene via Sesams dokumentarkiv.  
Begrenset brukertilgang

En begrenset tilgang innebærer at man får tilgang til:

· Beboeroversikt
· Personkort for egne beboere

· Romvedlikehold
· Publiserte artikler og dokumenter

Tilgangen skal brukes til: 

· Kontroll av persondata og belegg

· Oppdatering av personinformasjon fra papirbasert Registrerings- og intervjuskjema: språk, yrke, utdanning. 
· Innlegging av romoversikt
Driftsstart

Fullskala-drift innebærer at man tar i bruk arbeidsprosesser i Sesam til erstatning fra dagens fax-baserte rutiner. Det åpnes altså for nye funksjoner/menyvalg i Sesam denne dagen.

På dagen for driftsstart skal alle beleggslister være à jour. Dette innebærer at mottakene i forkant av driftsstart må sørge for at alle avreise- og ankomstmeldinger er sendt UDI. UDI må på sin side sørge for å ajourføre disse i DUF. Som en overgangsrutine må personer som er avreist, men ikke ankommet ved driftstart av Sesam ankomstregistreres av UDI i DUF etter gammel rutine.
Tilgangsbestillinger

Siden det kan ha blitt endringer i ansettelsesforhold ved mottakene, må både avganger og nytilsetninger meldes til UDI. Endringer meldes på tilgangsskjema og signert skjema sendes til faksnr 23 35 15 02, att: Peter Akre-Johanson i UDIs IKT-avdeling. I tilegg sendes skjemaet elektronisk til e-postadresse: paj@udi.no.

Ofte Stilte Spørsmål

Prosjektet jobber med å revidere eksisterende rutiner, slik at de avstemmes med de endrede arbeidsprosessene som Sesam innebærer. Gjennom brukerdokumentasjon og rutiner adresseres derfor de innspill som prosjektet løpende mottar. Ofte Stilte Spørsmål er derfor ikke revidert etter Sesam-nytt nr. 4. 

Kontakt oss

Trenger du å komme i kontakt med prosjektet, gjøres dette via E-post til:

	Rolle
	Navn
	Avdeling
	E-post

	Prosjektleder og teknisk ansvarlig
	Frode Utvik
	Enhet for Systemutvikling
	fut@udi.no

	Fagansvarlig
	Mai-Liss Kjær
	Region- og Mottaksavdelingen
	mlk@udi.no

	Løsningsansvarlig
	Asgeir Dybvig
	DUF Forvaltningsgruppe
	add@udi.no

SESAM – ”System for Elektronisk Samhandling med Asylmottakene”, er et prosjekt i regi av Utlendingsdirektoratet. Alle nyhetsbrev med vedlegg finnes på UDIs hjemmesider under �HYPERLINK "http://www.udi.no/asylmottak/sesam"��http://www.udi.no/asylmottak/sesam�. 

